钦定古今图书集成/明伦汇编/闺媛典/第004卷 > 《夫妻封号论》朱熹
## 钦定古今图书集成/明伦汇编/闺媛典/第004卷 > 《夫妻封号论》朱熹

妇人封号，有夫为秦国公而妻为魏国夫人者，亦有
封两国者。秦桧封两国，范伯达笑之曰：“一妻而为两
国夫人，是何义理？”故蔡京皆改随其夫号，如夫封建
安郡，则妻亦封建安郡夫人，封秦国，则妻亦封秦国
夫人。侯伯子男皆然。如淑人、硕人、宜人、孺人之类，亦
京所定，各随其夫官带之。后人谓淑人、硕人非妇人
所宜称，看来称“硕人”亦无妨，惟淑人则非所宜尔。但
有一节未善，有夫方封某郡伯，而妻已先封某国夫
人者，此则与京所改者相值，龃龉不可行。盖其封赠
格法如此，当初合并格法也与整顿过则无病矣，遂
使人得以咎之，谓其法自相违戾如此。是亦京不子
细，乘势粗改，后人以其出于京也，遂不问是非，一切
反之。